Elizabeth Ofosu-Agyare

**Elizabeth Ofosu-Adjare** (dem born am March 1, 1974) be sam Ghanaian lawyer den politician wey previously serve as Minister for Tourism, Culture den Creative Arts. Presido John Mahama appoint am for dat position for 2013 insyd as he dey form win first substantive government. She be member of de National Democratic Congress. Rydee she be member for de 8th Parliament for de 4th Republic of Ghana wey she dey rep de Techiman North Constituency.

## Ein early life den education
Mrs. Elizabeth Ofosu-Adjare be de third of ten girlies born to ein parents, late Hon Adjei-Mensah, he be lawyer, businessman den politician wey Mrs. Adjei-Mensah be businesswoman. She attend de St Monica's Secondary School for Mampong, Kumasi where she get both ein O den A level certificates. Elizabeth Ofosu-Adjare den proceed go Kwame Nkrumah University of Science and Technology where she get ein Bachelor of Arts in Social Science. She san continue go de University of Ghana, Legon go pursue further studies for de field of Law wey obtain honors for LLB insyd 2002. She later get ein degree for law insyd 2004.

## Ein career
Mrs. Elizabeth Ofosu-Adjare start ein legal practice plus de Holy Trinity Chambers wey dey Kumasi, Ashanti Region insyd 2004 wey she go thru wey she cam turn partner for de firm. She san cam turn lawyer give de Legal Aid Scheme wey dey Ashanti Region insyd. She san cam turn board member for de Multi Trust Financial Company wey dey insyd Kumasi from 2004 till date. Rydee she be board member of de Federation Commodities Limited.

Dem appoint am for de Board of de Tema Oil Refinery insyd 2009 by de President of de Republic of Ghana wey she serve from 2009 come 2013. President John Dramani Mahama appoint Elizabeth Ofosu-Adjare for 1 March 2013 as ein newly created/realigned Ministry of Tourism, Culture & Creative Arts.

## Political career

### 2024 elections
she run for de Techiman North constituency seat again , on top of National Democratic Congress ticket for 2024 Ghana general election insyde den win with 22,513 vote against ein opponent from de New Patriotic Party, Martin Gyarko Oti from NPP, wey  get 19,214 vote.

### 2020 elections
For de 2020 Ghana election dey, she stand give Techiman North constituency parliamentary seat for National Democratic Congress ticket. She win am with 23,252 votes wey be like 52.53% of all de votes. She beat Martin Gyarko Oti from NPP den Faustina Owusu Mensah from NDP. Them get 21,008 votes den 1 vote respectively. E mean say them get 47.46% den 00.00% each.

### As Ministry of Tourism, Culture & Creative Arts
President John Dramani Mahama appoint Ofosu-Adjare for 1 March 2013 to ein newly created/realigned Ministry of Tourism, Culture & Creative Arts. As de Sector Minister for der, she job creditably plus fourteen (14) Agencies wey dey under ein ministry wey dem introduce am as innovative, novelty tourism programs as an addition to Ghana den ein Tourism products & Offerings.

#### ExploreGhana project
Worthy of mention be ein ExploreGhana project wey she launch am insyd 2014 so say e go stimulate den drive domestic tourism insyd Ghana. After three years of ein launch, domestic tourism get world wide coverage by media outlets den organizations insyd den outsyd de country. Thus ensuring de country dey promote ‘’Responsible Tourism’’ wey edey offer diverse tourism product mix, wey ebe both local den international tourists so say all go benefit from am.

#### National Festival for Arts & Culture
Anoda major traditional festival wey she introduce be de Homogeneous Festival for de Ga State. For de first tym insyd Ghana, de ministry nurture dis Homogeneous Festival so say de Greater Accra Region get ein own festival brand. She san restructure de National Festival for Arts & Culture (NAFAC) den de famous Ghana Carnival wey she introduce as of ein maiden year for office. Dem san credit am plus de setting up of Tourism levy secretariat so say ego help improve de collection den payment of 1% Tourism levy by patrons. Ebe dis levy wey generate substantial funds give de execution of tourism projects especially for de sector for de capacity building den tourism promotion.

#### Film Bill
Mrs. Ofosu-Adjare ein oda achievements wey she chalk for de sector be de legislative framework wey edey support de work for de Creative Arts industry insyd. She lead de passage for de Film Bill, wey ego thru cabinet wey dem approve am insyd Parliament wey e cam turn law. Dis fresh bill come replace de old Film Act of 1961 wey ebe de first time such fresh legislative framework dem introduce so say ego ensure de Film den Television sector go get de much-needed legal backing for Ghana insyd.

#### Back to Seychelles Trip

She lead high powered Government Delegation to accompany de return of de King of Ashanti Kingdom, Asantehene Otumfuo Osei Tutu II go Seychelles Islands where de King of Ashanti, Nana Prempeh I dem send am go exile as of de Ashanti-British war insyd 1900. Ebe de first tym sitting Ashanti King go visit de Seychelles Islands.

#### International roles
For de International level, she lead Ghana ein tourism sector by consistently appearing for de major Tourism fairs den exhibitions lyk de World Travel Market, International Tourism Bourse (ITB), FITUR International Travel Fair, Vakantiebeurs Holiday Fair, & China Outbound Tourism & Travel Market (COTTM). Neva before wey dem market Ghana for international level since de last three years for ein tenure as de Sector Minister.

She lobby ein colleague African Ministers den top echelons for de United Nations World Tourism Organization (UNWTO) so say Ghana go host de first ever Brand Africa conference for Accra insyd August 2015. Ein popularity den energetic role for de International Tourism matters go help Ghana wey dem elect am to de Executive Council for de UN Tourism body at its 21st UNWTO Session in Medellin Colombia.

### Committees
She be member of de Health Committee wey she san be member of de Appointments Committee.

## Ein life matter
She marry Mr. Lawrence Ofosu-Adjare. She be de daughter of de late Isaac Kwadwo Adjei-Mensah, wey serve as Minister of Water Resources, Works and Housing during de Rawlings government, wey he san cam turn Member of Parliament for Techiman North where rydee she be de MP.

## Sanso spy

* List of Mahama government ministers
* List of Mills government ministers

## References